****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO KLAIPĖDOS MIESTO SAVIVALDYBĖS VALDOMŲ ĮMONIŲ
2021 METŲ METINĖMS ATASKAITOMS, METINIAMS PRANEŠIMAMS**

2022 m. gegužės 26 d. Nr. T2-139

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 15.5 papunkčiu, Klaipėdos miesto savivaldybės taryba nusprendžia:

1. Pritarti pridedamoms Klaipėdos miesto savivaldybės valdomų įmonių (akcinių bendrovių ir uždarųjų akcinių bendrovių) 2021 metų metinėms ataskaitoms, metiniams pranešimams:

1.1. akcinės bendrovės „Klaipėdos vanduo“ 2021 metų metinei ataskaitai;

1.2. akcinės bendrovės „Klaipėdos energija“ 2021 metų metinei ataskaitai;

1.3. uždarosios akcinės bendrovės Klaipėdos regiono atliekų tvarkymo centro 2021 metų metiniam pranešimui;

1.4. uždarosios akcinės bendrovės „Klaipėdos autobusų parkas“ 2021 metų metiniam pranešimui;

1.5. uždarosios akcinės bendrovės „Gatvių apšvietimas“ 2021 metų metiniam pranešimui;

1.6. uždarosios akcinės bendrovės „Naujasis turgus“ 2021 metų metiniam pranešimui;

1.7. uždarosios akcinės bendrovės „Senasis turgus“ 2021 metų metiniam pranešimui;

1.8. uždarosios akcinės bendrovės „Vildmina“ 2021 metų metiniam pranešimui;

1.9. uždarosios akcinės bendrovės „Debreceno vaistinė“ 2021 metų metiniam pranešimui.

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės mero pavaduotojas  | Arvydas Cesiulis |